Legal Document

Category: 3

Text:
1. ΝΟΜΟΣ υπ’ αριθ. 3485 της 30/31 Δεκ. 1955 Περί προωθήσεως του εξηλεκτρισμού των νήσων και παραμεθορίων περιοχών της Χώρας. Άρθρ.1.-Κυρούται, αφ’ ης εξεδόθη, η υπ’ αριθ. 60 της 13 Ιαν. 1955 πράξις του Υπουργικού Συμβουλίου, έχουσα ως εξής: Πράξις αριθ. 60 της 13 Ιαν. 1955 ΤΟ ΥΠΟΥΡΓΙΚΟΝ ΣΥΜΒΟΥ ΛΙΟΝ Λαβόν υπ’ όψιν: 1.Την από 15 Απριλίου π.ε. πρόσκλησιν προς υποβολήν προτάσεων δια την εκπόνησιν οριστικών γενικών μελετών εκτελέσεως έργων εξηλεκτρισμού και εγγειοβελτιώσεως της Νήσου Κρήτης. 2.Τας εμπροθέσμους υποβληθείσας προτάσεις. 3.Την από 13 Αυγούστου π.ε. έκθεσιν της δυνάμει της υπ’ αριθ. 55373/31.7.54 αποφάσεως των Υπουργών Συντονισμού, Βιομηχανίας και Δημοσίων Έργων, συσταθείσης Επιτροπής επί της δημοπρασίας. 4.Τας εισηγήσεις των κ.κ. Υπουργών Συντονισμού και Βιομηχανίας, αποφασίζει: Α΄.Εγκρίνει την από 5 Νοεμ. 1954 υπ’ αριθ. 78748 απόφασιν των Υπουργών Συντονισμού και Βιομηχανίας, δι’ ης κατακυρούται η εκπόνησις της μελέτης των έργων εξηλεκτρισμού και εγγειοβελτιώσεως της Νήσου Κρήτης, συμφώνως προς τους όρους της από 15 Απρ. 1954 διακηρύξεως και συγγραφής υποχρεώσεων, αφ’ ενός μεν εις την Εταιρείαν Τεχνικών Μελετών και Επιβλέψεων Α.Ε. εδρεύουσαν ενταύθα, οδός Μπόταση 7, συνεργαζομένην μετά της Διεθνούς Εταιρείας Υδροτεχνικών Μελετών «HYDRO» εδρεύουσαν εν Μιλάνω VIA GAETANO NEGRI αριθ. 4, και αφ’ ετέρου εις την «Υδροτεχνικήν» Α.Ε. εδρεύουσαν ενταύθα, οδός Αργεντινής Δημοκρατίας 10, συνεργαζομένην μετά της Α.Ε. «Γ . Παπακωνσταντίνου και Λαγάνας», εδρεύουσαν ενταύθα, οδός Τσώρτσιλ 49 Β΄ των καθ’ έκαστα έργων κατανεμομένων μεταξύ των δύο ως άνω  ομάδων, συμφώνως προς την ως άνω υπ’ αριθ. 78748 π.ε. απόφασιν των Υπουργών Συντονισμού και Βιομηχανίας και τους εν αυτή καθοριζομένους όρους. Β΄.Εξουσιοδοτεί τους κ.κ. Υπουργούς Συντονισμού και Βιομηχανίας όπως προβώσιν εις τον καταρτισμόν και υπογραφήν των σχετικών μετά των ως άνω αναδόχων συμβάσεων. Γ΄.Η παρούσα πράξις κυρωθήσεται δια Νόμου. Εκδόσαν προς τούτο την υπ’ αριθ. 60 παρούσαν πράξιν των. Άρθρ.10.-Η δια της παρ. 2 του άρθρ. 213  του υπ’ αριθ. 2888/1954 Ν.Δ/τος «περί κυρώσεως  Δημοτικού και Κοινοτικού Κώδικος» προβλεπομένη   έκπτωσις   δια     τον   καθορισμόν  της (Αντί της σελ. 224,73) Σελ. 224,73(α) Εξηλεκτρισμός Νήσων 13.Δ.ι.1 τιμής μονάδος ηλεκτρικής ενεργείας, προς φωτισμόν των οδών, πλατειών και λοιπών κοινοχρήστων χώρων δεν εφαρμόζεται επί της ανά ωριαίον χιλιοβάττ δαπάνης καυσίμου, ως και του εις έκαστον ΩΧΒ αντιστοιχούντος τιμήματος ηλεκτρικού ρεύματος παρεχομένου υπό της Δ.Ε.Η., άτινα υπολογίζονται εις το ακέραιον. Προκειμένου περί του απ’ ευθείας υπό της Δ.Ε.Η. χορηγουμένου ρεύματος προς φωτισμόν των οδών, πλατειών και κοινοχρήστων εν γένει χώρων, ισχύουσι τα υπό ταύτης καθοριζόμενα εκάστοτε τιμολόγια. Εις ας περιπτώσεις η τιμή της ηλεκτρικής ενεργείας δεν καθορίζεται δια τύπου, ο υπολογισμός της εκπτώσεως επί του ρεύματος δια τον φωτισμόν των οδών, πλατειών και κοινοχρήστων χώρων, περιορίζεται εις το τμήμα εκείνο της τιμής του ρεύματος, όπερ απομένει μετά την αφαίρεσιν της αντιστοιχούσης εις έκαστον ωριαίον χιλιοβάττ δαπάνης καυσίμου και αντιτίμου της υπό της Δ.Ε.Η. παρεχομένης ηλεκτρικής ενεργείας προς μεταπώλησιν, άτινα εις ουδεμίαν έκπτωσιν υπόκεινται. Εν περιπτώσει διαφωνίας ως προς την εκτίμησιν των εν λόγω δαπανών, αιτήσει ενός των ενδιαφερομένων αποφαίνεται ο Υπουργός Βιομηχανίας. Η ισχύς της παρούσης άρχεται αφ’ ης ίσχυσεν η άνω διάταξις του άρθρ. 213 του Ν.Δ. 2888/1954. Άρθρ.11.-1.Επί σκοπώ αποπερατώσεως της ανεγέρσεως του Ιερού Ναού Αγίου Ανδρέου, πολιούχου των Πατρών, επιβάλλεται από της πρώτης του επομένου της ενάρξεως της ισχύος του παρόντος, μηνός, ερανική εισφορά επί απάντων των εν τη περιφερεία του Δήμου Πατρέων καταναλωτών ηλεκτρικής ενεργείας. 2.Το ποσόν της ως άνω ερανικής εισφοράς ορίζεται κατά μήνα ως ακολούθως: α)Δρχ. 1 επί των καταναλωτών ηλεκτρικής ενεργείας μέχρις αξίας 10 δραχμών. β)Δρχ. 2 επί των καταναλωτών ηλεκτρικής ενεργείας μέχρις αξίας 20 δραχμών. γ)Δρχ. 3 επί των καταναλωτών ηλεκτρικής ενεργείας μέχρις αξίας 50 δραχμών. δ)Δρχ. 5 επί των καταναλωτών ηλεκτρικής ενεργείας μέχρις αξίας 100 δραχμών. ε)Δρχ. 10 επί των καταναλωτών ηλεκτρικής ενεργείας μέχρις αξίας 500 δραχμών. ς)Δρχ. 15 επί των καταναλωτών ηλεκτρικής ενεργείας μέχρις αξίας 1000 δραχμών. Σελ. 224,74(α) ζ)Δρχ. 20 επί των καταναλωτών ηλεκτρικής ενεργείας αξίας άνω των 1000 δραχμών. 3.Η άνω ερανική εισφορά βεβαιούται υποχρεωτικώς υπό του εκάστοτε εκμεταλλευομένου την διανομήν ηλεκτρικής ενεργείας εν Πάτραις και εισπράττεται παρ’ αυτού μετά του αντιτίμου της παρ’ εκάστου καταναλωτού χρησιμοποιουμένης κατά μήνα ηλεκτρικής ενεργείας, αποδίδεται δε εις την κατά το άρθρ. 2 του Νόμ. ΒΨΟΘ΄/1900 Επιτροπήν, ήτις διαθέτει κατά Νόμον το προϊόν αυτής, δυναμένη να εκχωρήση τούτο και προς εξυπηρέτησιν δανείου παρ’ Οργανισμού, Ταμείου ή Τραπέζης. Δια κοινής αποφάσεως των Υπουργών Οικονομικών, Βιομηχανίας και Εθνικής Παιδείας, δημοσιευομένης εις την Εφημερίδα της Κυβερνήσεως καθορισθήσονται τα της βεβαιώσεως, εισπράξεως και αποδόσεως της ως άνω ερανικής εισφοράς εις την κατά το άρθρ. 2 του Νόμ. ΒΨΟΘ΄ Επιτροπήν. Δια του άρθρ. 22 του Ν.Δ. 3717/1957 (τομ. 27 σελ. 144,30 (α) ωρίσθη ότι αι διατάξεις του άρθρ. 11 εξακολουθούν ισχύουσαι θεωρούμεναι ως μηδέποτε καταργηθείσαι δια της διατάξεως του εδαφίου β΄ της παρ. 3 του άρθρ. 17 του Ν.Δ. 3523/1956. Άρθρ.12.-Δια Β.Δ/των προτάσει του Υπουργού της Βιομηχανίας δύνανται να καθορίζωνται πάσαι αι προς εφαρμογήν και εκτέλεσιν του παρόντος απαιτούμεναι λεπτομέρειαι και διατάξεις. Δια του εδ. β΄ της παρ. 3 του άρθρ. 17 του Ν.Δ. 3523/1956 (ανωτ. σελ. 224,53) κατηργήθησαν αι διατάξεις του Νόμ. 3485/1955 καθ’ όσον αναφέρονται εις την ηπειρωτικήν Ελλάδα και την Εύβοιαν. Άρθρ.2.-1.Δια κοινών αποφάσεων των Υπουργών Συντονισμού και Βιομηχανίας, εκδιδομένων μετά γνώμην της υπό του άρθρ. 4 της Συγγραφής Υποχρεώσεων των ενεργειακών και εγγειοβελτιωτικών έργων Κρήτης, προβλεπομένης Επιτροπής, δύναται ν’ ανατίθηται, εις τας ανακηρυχθείσας αναδόχους της εκπονήσεως μελετών έργων εξηλεκτρισμού και εγγειοβελτιώσεως της Νήσου Κρήτης, Εταιρείας του προηγουμένου άρθρ. 1 του παρόντος, η συμπληρωματική εκπόνησις μελετών έργων εξηλεκτρισμού και εγγειοβελτιώσεως της Νήσου, κατόπιν κοινής μετά των Εταιρειών τούτων συμφωνίας, της σχετικής αποζημιώσεως καθοριζομένης, κατ’ αναλογίαν της, εις τας εν ισχύϊ ως άνω Συμβάσεις, προβλεπομένης τοιαύτης. Άρθρ.3.-1.Δια κοινών αποφάσεων των Υπουργών Συντονισμού, Οικονομικών και Βιομηχανίας, μετά γνώμην του παρά τω Υπουργείω Βιομηχανίας Συμβουλίου Ενεργείας, δύναται ν’ ανατίθηται η εκπόνησις μελετών εκτελέσεως έργων εξηλεκτρισμού, συνδυαζομένων, όπου τούτο είναι δυνατόν, και μετ’ έργων εγγειοβελτιώσεων, εις περιοχάς της Χώρας, αίτινες δυνάμει του παρόντος ήθελον εξαιρεθή των προνομίων της Δ.Ε.Η., κατά τα ειδικώτερον κατωτέρω καθοριζόμενα. 2.Η ανάθεσις της εκπονήσεως μελετών εκτελέσεως έργων εξηλεκτρισμού, μετά ή άνευ εκτελέσεως έργων εγγειοβελτιώσεως, δύναται να ενεργήται δια συμβάσεως κατόπιν δημοσίου διαγωνισμού δι’ ενσφραγίστων προσφορών ή και απ’ ευθείας. 3.Η απ’ ευθείας ανάθεσις εκπονήσεως μελέτης επιτρέπεται εις τας κατωτέρω αναγραφομένας περιπτώσεις: α)Οσάκις πρόκειται περί ζητήματος επείγοντος. β)Οσάκις το υπό μελέτην θέμα αποτελεί πρωτόπυπον πρότασιν του εις ον ανατίθεται η μελέτη και γ)Οσάκις ο, εις ον η ανάθεσις της εκπονήσεως της μελέτης, έχει αποδεδειγμένως ασχοληθή με το υπό μελέτην θέμα, παρέχει δε, ητιολογημένως,τας εν τη συγκεκριμένη περιπτώσει απαιτουμένας τεχνικοοικονομικάς εγ(Μετά την σελ. 224,60) Σελ. 224,71 Εξηλεκτρισμός Νήσων 13.Δ.ι.1 γυήσεις ότι θα φέρη εις πέρας την ανατεθησομένην αυτώ εκπόνησιν μελέτης εκτελέσεως έργων. 4.Αι τεχνικαί λεπτομέρειαι των ως άνω μελετών, ο χρόνος περατώσεως της συντάξεως τούτων, τα στοιχεία, τα οποία υποχρεούται να παραδώση ο ανάδοχος εις τον εργοδότην, τα προσόντα τα οποία κρίνονται εις εκάστην περίπτωσιν αναγκαία δια την συμμετοχήν εις τον διαγωνισμόν ή την απ’ ευθείας ανάθεσιν, από απόψεως πείρας και ειδικεύσεως εις το υπό μελέτην έργον, ο τρόπος αποζημιώσεως του αναδόχου (τιμή μονάδος, κατ’ αποκοπήν, απολογιστικώς κλπ.) ο τρόπος πληρωμής αυτής ο τρόπος ασκήσεως ελέγχου του αναδόχου υπό του εργοδότου, η έκτασις των δικαιωμάτων και υποχρεώσεων εκάστου των συμβαλλομένων καθώς και πάσα αναγκαία λεπτομέρεια, σχετική με την εκπόνησιν εκάστης μελέτης, καθορίζονται δι’ αποφάσεων των Υπουργών Συντονισμού και Βιομηχανίας, κατόπιν γνώμης του παρά τω Υπουργείω Βιομηχανίας Συμβουλίου Ενεργείας. Άρθρ.4.-Δια κοινών αποφάσεων των Υπουργών Συντονισμού, Οικονομικών και Βιομηχανίας, μετά γνώμην του παρά τω Υπουργείω Βιομηχανίας Συμβουλίου Ενεργείας, δύναται να εγκρίνηται η κατασκευή κυρίων γραμμών μεταφοράς ηλεκτρικής ενεργείας και δικτύων διασυνδέσεως εις τας νήσους ή παραμεθορίους περιοχάς της Χώρας προς ηλεκτροδότησιν αυτών δι’ ενιαίου συστήματος. 2.α)Τα εν τη προηγουμένη παραγράφω έργα χαρακτηρίζονται ως έργα Δημοσίων Επενδύσεων, η δε απαιτουμένη πίστωσις αναγράφεται εις τον προϋπολογισμόν Δημοσίων Επενδύσεων του Υπουργείου Βιομηχανίας. β)Τα ως άνω έργα δύνανται επίσης να χαρακτηρισθούν ως Μικρά Κοινωφελή Έργα κατά την έννοιαν του από 17/8-19.11.1953 Β.Δ/τος, οπότε και εφαρμόζεται η διαδικασία τούτου και ουχί του παρόντος άρθρου και των επομένων τοιούτων. Εις την περίπτωσιν ταύτην, εφ’ όσον η αξία των έργων υπερβαίνει το υπό άνω Β.Δ/μα καθοριζόμενον εκάστοτε όριον, δια το πέραν τούτου ποσόν διατίθεται ειδική πίστωσις εις τον προϋπολογισμόν Δημοσίων Επενδύσεων. γ)Δια την εκτέλεσιν των ως άνω έργων δύναται επίσης να γίνη χρήσις πιστώσεων αλλοδαπής προς προμήθειαν των απαιτουμένων εν όλω ή εν μέρει υλικών, των οποίων θα γίνη χρήσις είτε απ’ ευθείας υπό του Κράτους, εφ’ όσον τούτο προβαίνει εις την κατασκευήν του έργου, όπερ και μεταβιβάζει κατά την εκμίσθωσιν ή εκποίησιν των εγκαταστάσεων τας αναληφθείσας αντιστοίχους υποχρεώσεις, είτε  Σελ. 224,72 υπό του οργανισμού ή φορέως του αναλαμβάνοντος κατά τας διατάξεις του άρθρ. 6 του παρόντος τον εξηλεκτρισμόν της υπ’ όψει περιοχής. Δια την τελευταίαν ταύτην περίπτωσιν ο οργανισμός ή φορεύς αναλαμβάνει και τας οικονομικάς υποχρεώσεις έναντι των αλλοδαπών προμηθευτών, τη εγγυήσει δε του Ελληνικού Δημοσίου, εφ’ όσον απαιτείται τοιούτη. 3.Η κατασκευή των άνω έργων δύναται να ενεργήται κατά παρέκκλισιν των περί δημοσίου λογιστικού, εκτελέσεως δημοσίων έργων και κρατικών προμηθειών διατάξεων, είτε δι’ αυτεπιστασίας, είτε δι’ απ’ ευθείας αναθέσεως, είτε κατόπιν διαγωνισμού κατά το λεπτομερέστερον δι’ εκάστην περίπτωσιν καθορισθησόμενα δια Β.Δ/των εκδιδομένων τη προτάσει των Υπουργών Συντονισμού, Οικονομικών και Βιομηχανίας μετά γνώμην του παρά τω Υπουργείω Βιομηχανίας Συμβουλίου Ενεργείας. Δια κοινής αποφάσεως των Υπουργών Συντονισμού, Οικονομικών και Βιομηχανίας μετά γνώμην του παρά τω Υπουργείω Βιομηχανίας Συμβουλίου Ενεργείας καθορίζεται ο δι’ έκαστον έργον προκριθησόμενος εκ των ανωτέρω τρόπος εκτελέσεως τούτου. 4.Δια Β.Δ/των εκδιδομένων προτάσει του Υπουργού Βιομηχανίας μετά γνώμην της Δ.Ε.Η., δύνανται να εξαιρώνται δια χρονικήν περίοδον μέχρι 40 ετών των δυνάμει του Νόμ. 1468/1950 και Α.Ν. 1672/1951 χορηγηθέντων εις την Δ.Ε.Η. προνομίων, αι νήσοι ή παραμεθόριοι περιοχαί, εις ας θέλουσιν εκτελεσθή τα κατά την προηγουμένην παράγραφον έργα, εκτός εάν προκειμένου περί παραμεθορίων περιοχών, η Δ.Ε.Η. καλουμένη υπό του Υπουργείου Βιομηχανίας, ήθελε δηλώσει ότι αναλαμβάνει να εκτελέση αύτη τα εν λόγω έργα εντός τακτής προθεσμίας τουλάχιστον 6 μηνών. 5.Εις ην περίπτωσιν η Δ.Ε.Η., καλουμένη υπό του Υπουργείου Βιομηχανίας, δεν ήθελε ανακοινώσει εις αυτό την γνώμην αυτής (προκειμένου περί νήσων) ή την δήλωσιν εκτελέσεως (προκειμένου περί παραμεθορίων περιοχών) εντός μηνός από της σχετικής προσκλήσεως, η έκδοσις του περί εξαιρέσεως από των προνομίων Β.Δ/τος δύναται να χωρήση και άνευ τοιούτων. Άρθρ.5.-1.Δια Β.Δ/τος εκδιδομένου προτάσει των Υπουργών Συντονισμού και Βιομηχανίας, δύναται να συσταθή παρά τη Γενική Διευθύνσει Ηλεκτρισμού του Υπουργείου Βιομηχανίας, ειδική προσωρινή υπηρεσία προς παρακολούθησιν, εποπτείαν και έλεγχον των μελετών και κατασκευών ως και τον έλεγχον διαχειρίσεως των δια των άρθρ. 1, 2, 3 και 4 του παρόντος προβλεπομένων έργων. 13.Δ.ι.1 Εξηλεκτρισμός Νήσων 2.Δια του αυτού Β.Δ/τος θέλει ρυθμισθή η οργάνωσις, ο τρόπος λειτουργίας ως και αι αρμοδιότητες της υπηρεσίας ταύτης, η σύστασις Τεχνικού Συμβουλίου και Επιτροπών ως και τα της συγκροτήσεως και αρμοδιοτήτων αυτών, εφαρμοζομένων κατά τα λοιπά επί της υπηρεσίας ταύτης των διατάξεων των παρ. γ΄ δ΄ ε΄ και ς΄ του άρθρου έκτου του Νόμ. 3304/1955 περί κυρώσεως συμβάσεως αξιοποιήσεως λιγνιτοφόρου περιοχής Πτολεμαΐδος. 3.Η δαπάνη λειτουργίας της ως άνω υπηρεσίας θέλει βαρύνει τας δια την μελέτην και κατασκευήν των έργων διατιθεμένας πιστώσεις του προϋπολογισμού Δημοσίων Επενδύσεων. Άρθρ.6.-1.Δι’ αποφάσεων του Υπουργού Βιομηχανίας μετά Γνώμην του Συμβουλίου Ενεργείας δύναται να εκμισθώται η χρήσις των βάσει του άρθρ. 4 του παρόντος κατασκευαζομένων έργων προς ιδίους εκασταχού οργανισμούς ή φυσικά ή νομικά πρόσωπα δημοσίου ή ιδιωτικού δικαίου. Δια των αυτών ή ετέρων αποφάσεων καθορίζονται: α)η διάρκεια της μισθώσεως, β) το μίσθωμα, όπερ δύναται να προσδιορισθή κατά χρονικάς περιόδους είτε κατ’ αποκοπήν εις χρήμα είτε εις ποσοστόν εκ του εκάστοτε αντιτίμου παραλαμβανομένης δια των εκμισθουμένων γραμμών και δικτύων ισχύος (χιλιοβάττ) και ηλεκτρικής ενεργείας (ωριαίων χιλιοβάττ) είτε μικτώς και γ)αι υποχρεώσεις του μισθωτού, δι’ ων ασφαλίζεται η καλή συντήρησις, καλή λειτουργία και πληρεστέρα δυνατή αξιοποίησις των έργων, ως και πάσα άλλη λεπτομέρεια. 2.Δια κοινής αποφάσεως των Υπουργών Οικονομικών και Βιομηχανίας, μετά γνώμην του παρά τω Υπουργείω Βιομηχανίας Συμβουλίου Ενεργείας, δύναται να εγκρίνηται η εκποίησις των κατά το άρθρ. 4 του παρόντος κατασκευαζομένων έργων προς ιδίους εκασταχού οργανισμούς ή φυσικά ή νομικά πρόσωπα δημοσίου ή ιδιωτικού δικαίου. Δια των αυτών ή ετέρων αποφάσεων των αυτών Υπουργών καθορίζονται: α)το καταβλητέον εις το Δημόσιον τίμημα, όπερ δύναται να καταβληθή και εις δόσεις μέχρι πλήρους εξοφλήσεως, των οποίων η κυριότης των εκποιουμένων έργων παραμένει εις το Δημόσιον, β)το επιτόκιον, όπερ δεν δύναται να είναι ανώτερον του εις την Τράπεζαν της Ελλάδος καταβαλλομένου υπό του Κράτους δια τας προς αυτό προκαταβολάς αυτής, γ)αι υποχρεώσεις του αγοραστού, δι’ ων θα ασφαλίζηται η καλή συντήρησις, καλή λειτουργία και πληρεστέρα δυνατή αξιοποίησις των έργων, ως και πάσα άλλη λεπτομέρεια. Άρθρ.7.-1.Δια την εκμετάλλευσιν των κατά την παρ. 1 του άρθρ. 4 του παρόντος κατασκευαζομένων έργων εξηλεκτρισμού και προς εξασφάλισιν εν εκάστη ειδική περιπτώσει (νήσων ή παραμεθορίων περιοχών) της παραγωγής, μεταφοράς και διανομής ηλεκτρικής ενεργείας κατά τον ορθολογιστικώτερον δυνατόν τρόπον, δύνανται να συνιστώνται τοπικοί οργανισμοί ή εν γένει φορείς εξηλεκτρισμού, εις τους, βάσει του παρόντος και άνευ της τηρήσεως των διατάξεων των άρθρ. 5 και 6 του Νόμ. 2979, παρέχεται είτε αποκλειστικόν προνόμιον είτε απλή άδεια παραγωγής, μεταφοράς και διανομής ηλεκτρικής ενεργείας ή τινός ή τινών τούτων. 2.Οι εν λόγω οργανισμοί ή φορείς δύνανται να ιδρύωνται και δια Β.Δ/των εκδιδομένων προτάσει του Υπουργού Βιομηχανίας, μετά γνώμην του Συμβουλίου Ενεργείας, καθοριζόντων την περιοχήν, την διάρκειαν αυτών, ως και τους τεχνικούς και οικονομικούς όρους της εκμεταλλεύσεως. 3.Δια των αυτών ή ετέρων Β.Δ/των καθορίζονται η νομική μορφή των οργανισμών ή φορέων, τα φυσικά ή νομικά πρόσωπα, άτινα απαρτίζουσι τούτους, η ποσοστιαία αναλογία της συμμετοχής εκάστου αυτών, τα της διοικήσεως των οργανισμών ή φορέων τούτων και πάσα σχετική προς τ’ ανωτέρω λεπτομέρεια. Άρθρ.8.-1.Εις τους κατά το άρθρ. 6 του παρόντος συνιστωμένους οργανισμούς ή φορείς, δύνανται να συμμετέχωσιν οικειοθελώς υφιστάμεναι προνομιακαί Επιχειρήσεις, οίτινες εισφέρουσι τας εγκαταστάσεις αυτών δια το μέχρι της λήξεως του προνομίου αυτών χρονικόν διάστημα, μεθ’ ο υπεισέρχονται ως εκδοχείς των δικαιωμάτων αυτών οι οικείοι Δήμοι ή Κοινότητες δια το μετέπειτα μέχρι της λήξεως του οργανισμού διάστημα. 2.Εις τους οργανισμούς ή φορείς τούτους δύνανται επίσης να συμμετάσχωσιν οικειοθελώς και απλοί αδειούχοι, εφ’ όσον η συμμετοχή αυτών κρίνεται αναγκαία και σκόπιμος. Άρθρ.9.-Αι υφιστάμεναι επιχειρήσεις, παραγωγής και διανομής ηλεκτρικής ενεργείας, ως και οι βάσει των διατάξεων του παρόντος ιδρυθησόμενοι οργανισμοί εις τας άνω περιοχάς, υποχρεούνται όπως χρησιμοποιώσι κατά προτεραιότητα και μέχρις εξαντλήσεως την εκάστοτε διαθέσιμον εις την περιοχή αυτών εξ υδατοπτώσεων παραγομένην ηλεκτρικήν ενέργειαν. Η τιμή της τοιαύτης προελεύσεως ενεργείας κανονίζεται δι’ αποφάσεως του Υπουργού Βιομηχανίας μετά γνώμην του Συμβουλίου Ενεργείας, δεν δύναται δε να υπερβαίνη το μέσον κόστος παραγωγής της ηλεκτρικής ενεργείας, της προερχομένης εκ θερμικών εγκαταστάσεων της υποχρέου επιχειρήσεως ή οργανισμού.